Foto: Getty Images Milliarder Alisher Usmonovning tuzilmalari tomonidan nazorat qilinuvchi MegaFon uyali aloqa operatori Uzmobile milliy uyali aloqa operatori bilan kelishuv imzoladi. Bu haqda O‘zbekiston kompaniyasi axborot xizmati xabar berdi. Hujjatda GSM standartida ovozli, SMS va internet-rouming xizmatlarini taqdim etish ko‘zda tutilgan. «Bu ikki operatorning abonentlariga o‘z xarajatlarini optimallashtirish va O‘zbekiston hamda Rossiyada bo‘lgan vaqtlarida ovozli muloqot, xabarlar almashish va internet-trafikni sarflashni sezilarli darajada kamaytirish imkonini beradi. Bu xizmat nafaqat O‘zbekistonda, balki undan tashqarida ham hamyonbop muloqot uchun qo‘shimcha omil bo‘lib xizmat qiladi», - deya ta’kidlangan xabarda.